**Model scrisoare intenție Manager echipă**

Stimate Domnule/Stimată Doamnă,

Vă adresez această scrisoare de intenție pentru a-mi exprima dorința de a aplica la un anunț publicat pe ….. pentru postul de Manager Echipăîn cadrul companiei dvs.

Am o experiență de peste 6 ani în acest domeniu, dintre care ultimii 4 ani în cadrul companiei ….., unde am fost responsabil cu stabilirea politicii și strategiei comerciale a firmei, managementul vânzărilor și stabilirea indicatorilor de performanță pentru agenții de vânzări, precum și de mobilizarea echipei de vânzări pentru atingerea obiectivelor. Ca lider de departament am asigurat atingerea țintei de vânzări anuale a echipei.

Consider că noțiunile mele solide privind conducerea și gestionarea echipelor obținute prin intermediul training-urilor și cursurilor de specializare (“Evaluarea personalului” – ianuarie 2009, “Leadership aplicat” – octombrie 2005, “Managementul echipei – iunie 2010”, “Management performant” – mai 2011 și “Formarea formatorilor” – noiembrie 2011), mă recomandă pentru un loc în echipa dvs.

Urmărind în social media activitățile derulate de compania X, am constatat cu plăcere că profilul și realizările acesteia corespund pe deplin aspirațiilor mele profesionale. Doresc să îmi dezvolt competențele profesionale prin implicarea pe termen lung în proiectele companiei dvs. și vă rog să luați în considerare CV-ul meu pentru un interviu.

Vă stau la dispoziție pentru următoarele etape ale procesului de recrutare.

Vă mulțumesc,

[Nume]

[Date de contact]